Nei, nei, is noni feti... Nei, Sleddog-Training mal anders    Wie immer im Herbscht, s'Coaching vom Sleddog-Cart-Training isch in vollem Gang will Schnee het's jo glich no keine. (sälber stoht meh jo nümm druff),     Tatort: Hüt am Morge am 06.00 Uhr zmitzt im Wald bi de Böim: S'Cheyenneli fungiert hüt mol nid als Ballascht uf em Cart, will s'Muskel-Ufbau-Training für d'Doggies isch jo scho verbi.  Nei, sie muess mit äm Moosambik   hinderhär hächle.    Also, guet... Ready, steady, GOOO.... Das ohrebetäubendi Geschreie vo de Wölflis verstummt und sie cheibe imene Hölletempo mit em Meischter drvo. AB DIE POSCHT! Ich tramp wie e Gstörti in d'Pedal... ! Kei Zentimeter bini wyter cho. Ha gmeint, ha wiedermol e cheibe lichte Gang inegschalte. Drbi hets d'Chetti usebrätscht.    Nei, äs  isch denn nüt meh gsi mit ZÄCK DO BINI WIDÄÄÄR bi däm Streckeprofil und dere Hölle Durchschnittsgschwindigkeit wo das Team hüt dure Wald düst isch. 2 MAU DÄ SEICH!!! I ha mi scho uufgregt, pflotschpflätter nass, bereits zwe Fläsche Prix Garantix Minerau läär gsoffä...     Okay, okay... Bi ganz z'friede mit em Trainingslevel vom Team bis jetz!!!